
జనీవా, మార్చి 6: ప్రపంచ వ్యాప్తంగా అడ్డు అదుపులేకుండా పెరుగుతున్న కాలుష్య భూతం చిన్నారుల ప్రాణాలను కబళిస్తోంది. గాలి, నీరు, పర్యావరణం, పరిసరాలు ఇలా ఒకటేమిటి అన్నింటిలోనూ విస్తరిస్తున్న కాలుష్య కాసారం.. చిన్నారుల పాలిట పెను శాపంగా పరిణమిస్తోంది. ఈ కాలుష్యం బారినపడి ప్రపంచ వ్యాప్తంగా ఏటా 17 లక్షల మంది ప్రాణాలు కోల్పోతున్నారు. ఏడాది నుంచి ఐదేళ్ల మధ్య వయసున్న చిన్నారులు ఈ కాలుష్యం కారణంగా తీవ్ర అనారోగ్య సమస్యలు ఎదుర్కొంటూ తుదకు ప్రాణాలు విడుస్తున్నారని ప్రపంచ ఆరోగ్య సంస్థ వెల్లడించింది. ‘ప్రపంచ వ్యాప్తంగా నలుగురిలో ఒకరు చొప్పున చిన్నారులు కాలుష్యం బారిన పడి ప్రాణాలు కోల్పోతున్నారు. ఒక అంచనా ప్రకారం ఏటా 17 లక్షల మంది చిన్నారులు కాలుష్యం కారణంగా మరణిస్తున్నారు’ అని సోమవారం విడుదలైన ప్రపంచ ఆరోగ్య సంస్థ నివేదిక వెల్లడించింది. ‘‘కలుషిత వాతావరణమే చిన్నారుల పాలిట ప్రధాన ప్రమాద హేతువుగా పరిణమిస్తోంది’’ అని ప్రపంచ ఆరోగ్య సంస్థ డైరెక్టర్ జనరల్ డాక్టర్ మార్గరేట్ చాన్ అభిప్రాయపడ్డారు.ప్రాణాలు ఇలా పోతున్నాయి ఏం చేయాలి?

janiva, marchi 6: prapancha vyaaptamgaa addu adupulekunda perugutunna kalushya bhootam chinnarula praanaalanu kabalistondi. gaali, neeru, paryaavaranam, parisaraalu ilaa okatemiti annintiloonuu vistaristunna kalushya kasaram.. chinnarula palita penu saapamgaa parinamistondi. ee kaalushyam barinapadi prapancha vyaaptamgaa eta 17 lakshala mandi praanaalu kolpotunnaru. edaadi nunchi aidella madhya vayasunna chinnarulu ee kaalushyam kaaranamgaa teevra anarogya samasyalu edurkontu tudaku praanaalu vidustunnaarani prapancha aarogya samstha velladinchindi. ‘prapancha vyaaptamgaa nalugurilo okaru choppuna chinnarulu kaalushyam baarina padi praanaalu kolpotunnaru. oka anchana prakaaram eta 17 lakshala mandi chinnarulu kaalushyam kaaranamgaa maranistunnaru’ ani somavaram vidudalaina prapancha aarogya samstha nivedika velladinchindi. ‘‘kalushita vaataavaraname chinnarula palita pradhaana pramaada hetuvugaa parinamistondi’’ ani prapancha aarogya samstha director janaral dactor margaret chan abhipraayapaddaaru.praanaalu ilaa potunnayi yem cheyali?